Съдържание

# Заявки

Заявката представлява специален изглед към таблица. Чрез заявка могат да се извлекат избрани записи или избрани полета от записите, както и да се сортират получените записи. Заявката може да се отнася за една таблица или за няколко, ако те са свързани чрез общи полета.

За достъп до тази команда...

В прозорец с база от данни щракнете върху иконата Заявки.

Използвайте заявки, когато е необходимо да намерите записи от таблици с данни според определени критерии. Всички заявки, създадени за дадена база от данни, са изброени в елемента Заявки. Поради това този елемент се нарича още „контейнер на заявките“.

## Отпечатване на заявки

За да отпечатате заявка или таблица:

1. Отворете текстов документ (или електронна таблица, ако предпочитате специфичните функции за печатане на такъв вид документ).

2. Отворете файла с базата от данни и щракнете върху иконата „Таблица“, ако желаете да отпечатате таблица, или иконата „Заявка“, ако искате да отпечатате заявка.

3. Плъзнете името на таблицата или заявката в отворения текстов документ или електронна таблица. Ще се отвори диалоговият прозорец Вмъкване на колони от БД.

4. Изберете кои колони, т.е. полета с данни, желаете да вмъкнете. Можете също да натиснете бутона Автоформат и да изберете съответен вид форматиране. Затворете диалоговия прозорец.

   Заявката или таблицата ще бъде вмъкната в документа.

5. Отпечатайте документа, като изберете Файл - Печат.

Също така можете да отворите изгледа с източниците на данни (Ctrl+Shift+F4), да изберете цялата таблица в базата от данни (щракнете върху горния ляв ъгъл на таблицата) и да плъзнете селекцията в текстов документ или електронна таблица.

## Сортиране и филтриране на данни

Позволява ви да сортирате и филтрирате данните в таблица от заявка.

## Проектиране на заявка

В режима Проектиране на заявка можете да създадете и редактирате заявка или виртуална таблица.

## Лента Проектиране на заявка

Когато създавате или редактирате заявка на SQL, ползвайте иконите от лентата Проектиране на заявка, за да управлявате изобразяването на данните.

## Заявка през няколко таблици

Резултатът от заявка може да съдържа данни от няколко таблици, ако последните са свързани помежду си чрез подходящи полета.

## Формулиране на критерии в заявка

Вижте кои операции и команди могат да се използват за формулиране на филтриращите условия в заявка.

## Изпълняване на функции

Възможно е да се извършват изчисления с данните от таблица и резултатите да се съхранят като резултат от заявка.

Моля, подкрепете ни!